Tere,  Tõesti, mõni sõna tuleks selgituseks öelda CreativeCommons (CC) initsiatiivi kohta.  CC põhineb meile tuttaval autoriõiguse printsiibil, kuid erinevalt tavapärasest autoriõigusest, mille juurde kuulub tuttav fraas "Kõik õigused kaitstud", võimaldab CC printsiipi "Osa õigustest kaitstud". Selle  printsiibi põhjal on välja töötatud süsteem, mille puhul autor saab ise öelda, millised tema õigused on kaitstud jättes muus osas oma teose kasutuse vabaks. Sisuliselt võivad näiteks olla kaitstud ainult teose kommertskasutuse õigused. See vabastab autorid suhteliselt keerukatest õiguslikest raamidest, mida võivad kasutajad ka tahtmatult rikkuda.